
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 26P/17/2025 8725200428 12. 05. 2025 JUDr. Monika Heldáková ECLI:SK:OSPP:2025:8725200428.3
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci starostlivosti súdu o maloleté deti: 1/ A. B., nar. XX.XX.XXXX, 2/ C. B., nar. XX.XX.XXXX, 3/ D. B., nar. XX.XX.XXXX, všetky bytom u matky, zastúpené procesným opatrovníkom Úradom práce, sociálnych vecí a rodiny Kežmarok, deti rodičov – matky: C. B., B. E., nar. XX.XX.XXXX, trvale bytom A. F. XXXX/X, XXX XX G., právne zastúpenej: Advokátska kancelária JUDr. Maroš Zima, s.r.o., so sídlom Okružná 1945/107, 064 01 Stará Ľubovňa, IČO: 47 234 831 a otca: E. B., nar. XX.XX.XXXX, trvale bytom H. XXXX/X, XXX XX G., o návrhu matky na zvýšenie výživného na maloleté deti, takto rozhodol: I. Schvaľuje rodičovskú dohodu v nasledovnom znení: m e n í rozsudok Okresného súdu Kežmarok sp. zn. 3P/71/2019 zo dňa 19.06.2019, v časti výživného tak, že mesačné výživné na maloletú A. B., nar. XX.XX.XXXX, sa zvyšuje zo sumy 100,- eur mesačne na sumu 180,- eur mesačne, na maloletú C. B., nar. XX.XX.XXXX, zo sumy 100,- eur mesačne na sumu 150,- eur mesačne a na maloletého D. B., nar. XX.XX.XXXX, zo sumy 80,- eur mesačne na sumu 140,eur mesačne, splatné vždy do 20. dňa v mesiaci vopred, k rukám matky C. B., nar. XX.XX.XXXX, počnúc 04.02.2025. Dlžné výživné na maloletú A. B., nar. XX.XX.XXXX, za obdobie od 04.02.2025 do 12.05.2025 v sume 240,- eur, na maloletú C. B., nar. XX.XX.XXXX, za obdobie od 04.02.2025 do 12.05.2025 v sume 150,eur a na maloletého D. B., nar. XX.XX.XXXX, za obdobie od 04.02.2025 do 12.05.2025 v sume 180,eur, je otec E. B., nar. XX.XX.XXXX, p o v i n n ý uhradiť k rukám matky C. B., nar. XX.XX.XXXX, do 30 dní od právoplatnosti tohto rozsudku. II. Žiaden z účastníkov n e m á n á r o k na náhradu trov konania. odôvodnenie: 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

